CELEX: 32020R0208
Language: fi
Date: 2020-02-14 00:00:00
Title: Komission täytäntöönpanoasetus (EU) 2020/208, annettu 14 päivänä helmikuuta 2020, tiedonsiirtopalveluja koskevista vaatimuksista yhtenäisessä eurooppalaisessa ilmatilassa annetun asetuksen (EY) N:o 29/2009 muuttamisesta (ETA:n kannalta merkityksellinen teksti)

17.2.2020   
               
               
                  FI
               
               
                  Euroopan unionin virallinen lehti
               
               
                  L 43/72
               
            
         KOMISSION TÄYTÄNTÖÖNPANOASETUS (EU) 2020/208,
         annettu 14 päivänä helmikuuta 2020,
         tiedonsiirtopalveluja koskevista vaatimuksista yhtenäisessä eurooppalaisessa ilmatilassa annetun asetuksen (EY) N:o 29/2009 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 44 artiklan 1 kohdan a alakohdan,
         sekä katsoo seuraavaa:
         
                     (1)
                  
                  
                     Tiedonsiirtopalveluja koskevista vaatimuksista yhtenäisessä eurooppalaisessa ilmatilassa annetussa komission asetuksessa (EY) N:o 29/2009 (2) edellytetään erityisten toimintamenetelmien käyttöä, kun tietoja vaihdetaan ilmassa ja maassa olevien laitteiden välillä. Yhteentoimivuuden ja saumattoman toiminnan varmistamiseksi nämä toimintamenetelmät on toteutettava yhdenmukaisella tavalla.
                  
               
                     (2)
                  
                  
                     Asiakirjaa Eurocae ED-120 ”Safety and Performance Requirements Standard for Air Traffic Data Link Services in Continental Airspace” on hiljattain tarkistettu poistamalla siitä kaikki viittaukset, joiden mukaan tiedonsiirtoyhteyden toimintojen tukemiseksi vaaditaan ilma-aluksen ja maa-aseman välisen yhteyden viesti (DM) 89 ”MONITORING [unit name] [frequency]”. Asetukseen (EY) N:o 29/2009 tällä hetkellä sisältyvä viittaus asiakirjaan ED-120 ei ole enää asianmukainen standardien ja toimintaperiaatteiden kehityksen huomioon ottamiseksi ja tiedonsiirtoyhteyden toiminnan tukemiseksi sellaisissa sertifioiduissa ilma-aluksissa, joihin liittyy enemmän ilmaliikenteen hallintatoimintoja.
                  
               
                     (3)
                  
                  
                     Asetuksessa (EY) N:o 29/2009 säädettyjä teknisiä vähimmäisvaatimuksia, joita ilma-alusten käyttäjien on noudatettava, olisi siksi muutettava.
                  
               
                     (4)
                  
                  
                     Tässä asetuksessa säädetyt toimenpiteet ovat asetuksen (EU) 2018/1139 127 artiklan 1 kohdalla perustetun komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 29/2009 liite III tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 14 päivänä helmikuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 212, 22.8.2018, s. 1.
         
            (2)  Komission asetus (EY) N:o 29/2009, annettu 16 päivänä tammikuuta 2009, tiedonsiirtopalveluja koskevista vaatimuksista yhtenäisessä eurooppalaisessa ilmatilassa (EUVL L 13, 17.1.2009, s. 3).
      
      
         
            LIITE
            Korvataan asetuksen (EY) N:o 29/2009 liitteessä III oleva 11 kohta seuraavasti:
            
               
                           ”11.
                        
                        
                           Eurocae ED-120 Safety and Performance Requirements Standard for Air Traffic Data Link Services in Continental Airspace, julkaistu toukokuussa 2004, mukaan lukien:
                           
                                       a)
                                    
                                    
                                       lentotoiminnan harjoittajien osalta:
                                       
                                                   —
                                                
                                                
                                                   muutos 1, julkaistu huhtikuussa 2007, ja muutos 2, julkaistu lokakuussa 2007, tai
                                                
                                             
                                                   —
                                                
                                                
                                                   muutos 1, julkaistu huhtikuussa 2007, muutos 2, julkaistu lokakuussa 2007, ja muutos 3, julkaistu syyskuussa 2019;
                                                
                                             
                                 
                                       b)
                                    
                                    
                                       ilmaliikennepalvelujen tarjoajien osalta:
                                       
                                                   —
                                                
                                                
                                                   muutos 1, julkaistu huhtikuussa 2007, muutos 2, julkaistu lokakuussa 2007, ja muutos 3, julkaistu syyskuussa 2019.”